Pali

Pali (be Usmanıcki: پالو, be Tırki: Palu) yew qezaya Xarpêtiya. Cayê xo rocakewtena wılayetê Xarpêti dero. Pali Xarpêt ra 70 km dûriyo. 

 Tarixê Pali 
Wextê İmperatoriya Usmanıcan de, goreyê vatena verênan ra 70 hezar bani û nezdiyê 600 teney dewê Pali est biyê. Feqet Çolig, Darê Hêni û Piran cı ra bırriyaê a û Pali vera ver biyo qıckek.

Verê İmperatoriya Usmanıcan be heta wextê Cumhuriyeti, Paliyo kehan Mahla Serêbazari (Tırki: Çarşıbaşı) de ronaye bi. Feqet yew roce, yew adırgırewtene Mehlaz Serêbazari kerda xırabe û ey ra tepeya qısmê  bazariyo gırd vêşa. Dıma adırgırewtene, Pali serra 1928ıne de rocawanê Kelay Pali de mıntıqaya Zeve (Paliyê Cori) de ca dayo xo. Heta yew wext qezaya Pali ena mıntıqa de manena. Naca de serra 1954ıne de jû şewe de yew bûmlerz (erdlerz) qezaya Pali keno xırabe. Bûmlerz ra pey Pali cayê xo mıntıqaya Talabi de verê Awka Muradi de gêno.

O wext 360 ra vêşi dewê Pali mendi biy. Peyniye de Qeze bırriya a û Siwan wılayetê Çoligi ra gırê diya. Pali xeylê biyo qıc. Naye ra tepeya nezdiyê 150 dewanê Pali mendê. Tewr peyniye de Qowanciyan û Mêrun bırriya a û Ğuleman bi qeza û çendayê dewi zi nay ro Ğuleman ser. Nıka Pali de 36 dewi mendê.

 Nıfus 
Nıka merkezê Pali de 8.500 merdum cıwiyeno. Beldeyê Beyhani de 7728 û beldey Baltaşı de 2.037 merdum cıwiyenê. Ebe dewan piya nıfusê Pali pêro 30.558o. Şarê Pali nezdiyê pêrıne Zazayo, tayê dewê Kurdan ki estê. Şarkıştene ra aver dewê Ermeniyan ki zehf biyê. Pali de Zazakiyê Merkezi, fekê Pali-Çoligi qısey beno. 

 Dewê Pali 
 Zuver
 Kurdikan (Gümüşkaynak)
 Xaraba (Örencik, Arsamosata, Arşamaşad)
 Xamil (Kayaönü)
 Nacaran (Baltaşı Beldesi)
 Tırxa (Keklikdere)
 Buban (Bozçanak)
 Alkatyan (Karasalkım)
 Tilk (Gömeçbağlar)
 Herpünk (Üçdeğirmenler)
 Seydili (Seydili)
 Mehman (Akyürek)
 Kadiyan (Karataş)
 Bestek (Esenkavak) nahiyeyê Çaybağıy -> x
 Vank (Yeşilbayır)
 Kasır
 Argat (Yarımtepe)
 Caro (Karacabağ)
 Taştak (Taştak Mahallesi)
 Hacı Kil (Umutkaya)
 Kêvenk/Keyvenk (Örgülü)
 Tarhana (Tarhana) nahiyeyê Arıcaki
 Sığam (Andılar)
 Abbasan (Damlapınar)
 Şeyxmiran (Altınölçek)
 Hün (Beyhanı Beldesi)
 Seraçor (Güllüce)
 Kiliban (Köklüce) nahiyeyê Gökderey
 Lekic (Arındık)
 Xasbeğ (Hasbey)
 Erdürek (Gökdere) nahiyeyê Gökderey
 Hünekrek (Burgudere)
 Parsiyani Kebir (Kırkbulak) nahiyeyê Gökderey
 Tüy (Bölükelma) nahiyeyê Gökderey
 Küçük Xaylan (Küçükçaltı) nahiyeyê Gökderey
 Ziver Kebir û Sağir (Akbulut) nahiyeyê Gökderey
 Büyük Xaylan (Büyükçaltı) nahiyeyê Gökderey
 Zoğpa (Beydoğan) nahiyeyê Gökderey
 Atik (Atik) nahiyeyê Gökderey
 Ğaydimem (Gemtepe) nahiyeyê Gökderey

 Namdarê Pali 
 Harun Turgut
 Selahattin Demirtaş

 Çıme 
 Belediyay Pali 

Kategoriye:Pali